အားမာ့ဇ်

အားမာ့ဇ် နိုင်ငံတကာ အများပိုင်ကုမ္ပဏီလီမိတက် () ( er-MEZ, ) သည် ပြင်သစ် ဇိမ်ခံဖက်ရှင်ပစ္စည်းနှင့် ဒီဇိုင်းထုတ်လုပ်ရေးလုပ်ငန်းဖြစ်ပြီး ၁၈၃၇ ခုနှစ်တွင် စတင်တည်ထောင်ခဲ့သည်။ သားရေပစ္စည်းများ၊ ပိုးထည်ပစ္စည်းများ၊ ဖက်ရှင်အသုံးအဆောင်များ၊ အိမ်သုံးပရိဘောဂများ၊ ရေမွှေးများ၊ လက်ဝတ်ရတနာများ၊ နာရီများနှင့် ရယ်ဒီမိတ် အဝတ်အထည်များနှင့်ပတ်သက်၍ အထူးပြုထုတ်လုပ်သည်။ ၁၉၅၀ ပြည့်နှစ်မှစ၍ ၎င်း၏ မြို့စားမင်းနှင့် မြင်းလှည်းပုံ လိုဂိုအမှတ်တံဆိပ်ကို စတင်အသုံးပြုခဲ့သည်။ သမိုင်း ၁၉ ရာစုတွင် အစပြုခဲ့ခြင်း left| အားမာ့ဇ်၏ တည်ထောင်သူ သီယာရီ အားမာ့ဇ် (Thierry Hermès)|300x300px|alt=အားမာ့ဇ်၏ တည်ထောင်သူ သီယာရီ အားမာ့ဇ် (Thierry Hermès)| သီယာရီ အားမာ့ဇ် (Thierry Hermès) အား ဂျာမနီနိုင်ငံ၊ ကရီဖက်မြို့တွင် ပြင်သစ်လူမျိုး ဖခင်နှင့် ဂျာမန်လူမျိုး မိခင်တို့မှ မွေးဖွားခဲ့သည်။ ၁၈၂၈ ခုနှစ်တွင် ပြင်သစ်သို့ တစ်မိသားစုလုံး ပြောင်းရွှေ့နေထိုင်ခဲ့သည်။ ၁၈၃၇ ခုနှစ်တွင် အားမာ့ဇ်သည် ပါရီမြို့ ဂရန်းဘိုးဗာ့ဒ်ရပ်ကွက်တွင် မြင်းကုန်းနှီး တပ်ဆင်ထုတ်လုပ်သည့် အလုပ်ရုံအား ကနဦးစတင်တည်ထောင်ခဲ့သည်။ သူသည် မြင်းလှည်းနှင့် ရထားလုံးများအတွက် အရည်အသွေးမြင့် ကုန်းနှီးနှင့် ဇက်ကြိုးများ ဖန်တီးခဲ့ပြီး ကုန်သွယ်ရေးပြပွဲများတွင်လည်း ဆုအများအပြားကို ဆွတ်ခူးခဲ့သည်။ အားမာ့ဇ်၏သား Charles-Émile သည် ကုမ္ပဏီသည် ဥရောပ၊ မြောက်အာဖရိက၊ ရုရှား၊ အာရှနှင့် အမေရိကရှိ အထက်တန်းလွှာများအတွက် မြင်းစီးကိရိယာတန်ဆာပလားများကို ထုတ်လုပ်ရောင်းချခဲ့သည်။ ၁၉၀၀ ပြည့်နှစ်တွင် ကုမ္ပဏီသည် မြင်းစီးနင်းသူများအတွက် ၎င်းတို့၏ မြင်းကုန်းနှီးများထည့်သွင်းသယ်ဆောင်နိုင်မည့် ယနေ့ခေတ်တွင် ကယ်လီအိတ် (Kelly Bag) ဟု လူသိများသော အထူးထုတ်လုပ်ထားသည့် Haut à Courroies အိတ်များအား စတင်မိတ်ဆက်၍ ထုတ်လုပ်ရောင်းချခဲ့သည်။ အားမာ့ဇ် ဖဲယားခေတ် 250x250px Charles-Émile Hermès အနားယူပြီးနောက်၊ Adolphe နှင့် Émile-Maurice တို့၏သားများမှ ဦးဆောင်ခဲ့ကြပြီး Hermès Frères ကုမ္ပဏီဟု အမည်ပြောင်းခဲ့သည်။ များမကြာမီပင် Émile-Maurice သည် ရုရှားဘုရင်၏ မြင်းများတွင် ကုန်းနှီးများဖြင့် အလှဆင်ပေးခဲ့ရသည်။ ၁၉၁၄ ခုနှစ်တွင် ကုန်းနှီးထုတ်လုပ်ရေးအတွက် ဝန်ထမ်း ၈၀ ဦးအထိ အလုပ်ခန့်ခဲ့သည်။ နောက်ပိုင်းတွင် Émile-Maurice သည် သားရေပစ္စည်းများနှင့် အဝတ်အထည်များအတွက် ဇစ်ကိုအသုံးပြုရန် သီးသန့်မူပိုင်ခွင့်ကို ရရှိခဲ့ပြီး ပြင်သစ်တွင် ပထမဆုံးသော စက်ပစ္စည်းကို မိတ်ဆက်သူဖြစ်လာခဲ့သည်။ ၁၉၁၈ ခုနှစ်တွင် Hermès သည် ဝေလမင်းသားအတွက် ဇစ်ပါသည့် ပထမဆုံးသော ဂေါက်သီးရိုက်အားကစားသုံး သားရေဂျက်ကက်ကို မိတ်ဆက်ခဲ့သည်။ ၎င်း၏သီးသန့်မူပိုင်ခွင့်ဖြစ်သည့် ဇစ် အား ပြင်သစ်တွင် fermeture Hermès (Hermès fastener) အဖြစ် လူသိများလာခဲ့သည်။ အသုံးအဆောင်များနှင့် ထုတ်ကုန်များ 250x250px ဇိမ်ခံပစ္စည်းများနှင့်ပတ်သက်၍ လူသိများကျော်ကြားသော အားမာ့ဇ်တွင် သားရေ၊ ပုဝါ၊ လည်စည်း၊ အမျိုးသားဝတ်၊ အမျိုးသမီးဝတ်၊ ရေမွှေး၊ လက်ပတ်နာရီ၊ စာရေးကိရိယာ၊ ဖိနပ်၊ လက်အိတ်၊ ကြွေထည်၊ အလှဆင် အနုပညာလက်ရာများ၊ ပန်းကန်ခွက်ယောက်နှင့် လက်ဝတ်ရတနာ စသည့် ထုတ်လုပ်ရေးဌာနကြီး ၁၄ ခု ရှိသည်ဟု ၂၀၀၈ ခုနှစ် အချက်အလက်များအရ သိရသည်။ အားမာ့ဇ်၏ ရောင်းချရမှုများတွင် သားရေပစ္စည်း ၃၀%၊ အဝတ်အထည် ၁၅%၊ ပဝါ ၁၂% နှင့် အခြားပစ္စည်းများ ၄၃% ခန့်ပါဝင်သည်။ ကုမ္ပဏီသည် ထုတ်ကုန်များကို လိုင်စင်မပေးဘဲ ၎င်း၏များပြားလှသော ဒီဇိုင်းနှင့် ထုတ်လုပ်မှုများအပေါ် တင်းကျပ်စွာထိန်းချုပ်ထားသည်။ ကုမ္ပဏီသည် ၎င်း၏ မိရိုးဖလာ ထုတ်လုပ်မှုပုံစံအတိုင်း အလွန်လိုက်နာကျင့်သုံးပြီး အများအပြား ထုတ်လုပ်ခြင်းနှင့် စက်များအသုံးပြု၍ ထုတ်လုပ်ခြင်း မရှိပေ။ အားမာ့ဇ် ၏ ကုန်ပစ္စည်းများသည် အရည်အသွေးမြင့် ထုတ်လုပ်မှုကို အလေးထားသောကြောင့် ပြင်သစ်နိုင်ငံရှိ Les Ateliers Hermès ဟု လူသိများသော ၎င်း၏ တပိုင်တနိုင် အလုပ်ရုံများတွင် လက်ဖြင့်ပြုလုပ်၍သာ ထုတ်လုပ်သည်။ အမှန်စင်စစ်တွင် အားမာ့ဇ်၏ ပစ္စည်းအများစုသည် အစမှအဆုံးအထိ လူတစ်ဦးတည်းကသာ ဖန်တီးထားခြင်းဖြစ်သောကြောင့် ၎င်း၏ထုတ်ကုန်များနှင့်ပတ်သက်၍ အရည်အသွေးနှင့် ထူးခြားမှုကို အာမခံသည် ယူဆနိုင်သည်။ သားရေပစ္စည်း အသုံးအဆောင်များ အားမာ့ဇ်သည် ၎င်း၏ လက်လုပ် ခရီးဆောင်အိတ်များနှင့် လက်ကိုင်အိတ်များကြောင့် လူသိများသည်။ ၎င်းပစ္စည်းများကို ပြုလုပ်ရန် အချိန် ၁၈ နာရီမှ ၂၄ နာရီအထိ လိုအပ်သည်။ ၎င်း၏ ကမ္ဘာကျော် ကယ်လီအိတ် (Kelly Bag) တစ်လုံးအား အစမှ အဆုံးထိ ထုတ်လုပ်ချိန် ၁၈ နာရီရှိသည်။ အားမာ့ဇ်၏ အထင်ကရထုတ်ကုန်ဖြစ်သော ၎င်း ကယ်လီအိတ်ကို ဝယ်ယူနိုင်ရန် အချိန် ခြောက်လမှ တစ်နှစ်အထိ စောင့်ဆိုင်းရတတ်သည်။ အားမာ့ဇ်၏ နောက်ထပ်နာမည်ကျော် လက်ကိုင်အိတ်တစ်မျိုးမှာ "ဘာကင်အိတ် (Birkin Bag)" ဖြစ်သည်။Scarlet Conlon, "Birkin 'Satisfied" by Hermès Investigation," Vogue, 15 September 2015 ကိုးကား ပြင်ပလင့်များ Official Foundation Enterprise Hermès website ကဏ္ဍ:လက်ပတ်နာရီ အမှတ်တံဆိပ်များ ကဏ္ဍ:ရေမွှေးဖော်စပ်ထုတ်လုပ်သည့် အိမ်တော်များ ကဏ္ဍ:ဇိမ်ခံပစ္စည်း အမှတ်တံဆိပ်များ ကဏ္ဍ:ခရီးဆောင်အိတ် အမှတ်တံဆိပ်များ ကဏ္ဍ:သားရေပစ္စည်း ထုတ်လုပ်သူများ ကဏ္ဍ:ဖက်ရှင် အသုံးအဆောင် အမှတ်တံဆိပ်များ ကဏ္ဍ:အလှကုန်ပစ္စည်း အမှတ်တံဆိပ်များ ကဏ္ဍ:အဝတ်အစား အမှတ်တံဆိပ်များ ကဏ္ဍ:ပြင်သစ်နိုင်ငံ၏ ကုမ္ပဏီများ ကဏ္ဍ:အဝတ်အစား ကုမ္ပဏီများ ကဏ္ဍ:လက်ပတ်နာရီ ထုတ်လုပ်ရေး ကုမ္ပဏီများ ကဏ္ဍ:တန်ဖိုးကြီး ဖက်ရှင် အမှတ်တံဆိပ်များ ကဏ္ဍ:အိတ်များ (ဖက်ရှင်)